Afbrændingsforbuddet gælder nu også Thisted Kommune.

Thisted Kommune har med øjeblikkelig virkning indført afbrændingsforbud overalt i kommunen. Forbuddet betyder, at man ikke må: Anvende ukrudtsbrændere og lignende, antænde bål - heller ikke på godkendte bålpladser. Det er dog fortsat tilladt at grille bruge olielamper og lignende, så længe de står på et ikke-brændbart underlag. Brandvæsenet opfordrer alle til at være meget påpasselige i øjeblikket, da en brand i tør vegetation kan brede sig meget hurtigt. Derfor beder brandvæsenet alle om at være særlige opmærksomme på ikke at smide cigaretter, tændstikker eller lignende i naturen. Og så skal man generelt bare være opmærksom, når der grilles. DMI varsler lokale byger i de kommende dage, men selvom der skulle komme lidt regn, vil vegetationen fortsat være meget tør. Der skal flere dage med regn til, før tørkeindekset ændrer sig og hermed også nedsætter risikoen for brand. Du kan læse gode råd om grill på Beredskabsstyrelsens hjemmeside .